Í talvuni niðanfyri ber til at síggja, hvønn heilivág seyður skal hava, og nær ymsu sløgini av heilivági eru best at nýta. Eisini ber til at síggja, hvør heilivágur fæst í handkeypi, og hvør heilivágur bert kann útvegast við djóralæknaforskrift. Heilivágur, sum verður givin um várið og um heystið, er útgreinaður niðanfyri. Heilivágur til seyð á vári Covexin ® 10 Allar ær, sum lemba, skulu hava heilivág fyri blóðsótt og bráðsótt. Hesin heilivágur virkar við at immunisera ólembda lambið fyri ymiskum sjúkum. Heilivágurin fæst í handkeypi og eitur Covexin ® 10. Blóðsótt er ein smittandi sjúka í vilum og gørnum við lívsýki og bløðing, ein blóðsjúka. Bráðsótt er ein bráðsjúka við bruna í vinstrini Ær, sum ikki fyrr eru koppsettar, skulu koppsetast 2 ferðir við í minsta lagi 4-6 vikum ímillum hvørja ferð. Ær, sum eru koppsettar, skulu koppsetast ímillum 8 og 2 vikur undan lembing. Skamtur: 1 ml at spræna undir skinnið aftan fyri herðablaðið. Skal goymast kalt (2-8 ºC). Skal ristast væl. Heldur sær bert í 8 tímar, eftir at ílatið er ásett. Sproyta: Einnýtissproyta til seyð Covexin Phillips 2 ml cat. no. 530153 CALCIJECT ® CMD-6 Møgulig viðgerð fyri mjólkafepur. Kropshitin verður ov lágur. Verður ærin ikki viðgjørd, doyr hon. Heilivágurin fæst í handkeypi. Skamtur: 60–80 ml í stóra einnýtissproytu, sum verður sprænt inn undir skinnið framman fyri herðablaðið. Nál: 1,1 * 25 mm Heilivágur til seyð á heysti Skurðfjall og klipping Covexin ® 10 Øll sleppingarlomb og brundlomb skulu koppsetast fyri blóð- og bráðsótt við Covexin ® 10, sum er at fáa í handkeypi. Sí meira undir Apríl. Orsøkin til garnasótt er bakterian Mykobakterium paratuberkulosis: Seyðurin fær kroniskan bruna í viljarovuni. Hann missir holdini, sum frá líður, men annars er lítið at síggja til, at hann er sjúkur. Eingin viðgerð er, men sjúkan er ikki so vanlig, tí størsti parturin av seyðinum verður koppsettur. Allur hagaseyður COMBINEX ® MIKSTUR Allur hagaseyður skal viðgerast fyri iglar og rundormar í vinstrum, gørnum og lungum við COMBINEX ® MIKSTUR. Hesin heilivágur er upp á forskrift.